CELEX: 62021TN0597
Language: hu
Date: 2021-09-18 00:00:00
Title: T-597/21. sz. ügy: 2021. szeptember 18-én benyújtott kereset – Basaglia kontra Bizottság

2021.11.15.   
            
            
               HU
            
            
               Az Európai Unió Hivatalos Lapja
            
            
               C 462/56
            
         
      2021. szeptember 18-én benyújtott kereset – Basaglia kontra Bizottság
      (T-597/21. sz. ügy)
      (2021/C 462/68)
      Az eljárás nyelve: olasz
      
         Felek
      
      
         Felperes: Giorgio Basaglia (Milánó, Olaszország) (képviselő: G. Balossi ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság 2021. július 27-i, olasz nyelven 2021. augusztus 23-án közzétett C(2021) 5741 final határozatát az 1049/2001/EK rendelet végrehajtási rendelkezéseinek 4. cikke alapján. (1)
                  
               
            
         Jogalapok és fontosabb érvek
      
      Keresete alátámasztása érdekében a felperes egyetlen jogalapra hivatkozik.
      
                  1.
               
               
                  Az eredeti kérelem hatályának egyoldalú korlátozására alapított, egyetlen jogalap.
                  
                              —
                           
                           
                              A felperes e tekintetben előadja, hogy a Törvényszék a T–727/19. sz., Basaglia kontra Bizottság ügyben hozott ítéletében (2020. szeptember 23-i ítélet, nem tették közzé, EU:T:2020:446) elrendelte az Európai Bizottság azon határozatának megsemmisítését, amely egyoldalúan korlátozta a felperes által benyújtott, dokumentumokhoz való hozzáférés iránti kérelmet; megerősítette többek között, hogy a Bizottság magatartása jogellenes volt, mivel egyoldalúan korlátozta a felperesnek a kért dokumentumokhoz való hozzáférési jogát; az Európai Bizottságnak a korábbi határozat megsemmisítését követően hozott új határozata nem felelt meg a Törvényszék 2020. szeptember 23-i határozatának, és ismét megsértette a felperes hozzáférési jogát.
                           
                        
            
         (1)  A Bizottság eljárási szabályzatának módosításáról szóló, 2001. december 5-i határozata (HL 2001. L 345., 94. o.).